Søren Kolstrup (EL), 2001-05-02:
i det her forslag.
Vi ser også naturvidenskaben som en vigtig del af en almen uddannelse.
Og det andet punkt: Vi finder også, at det er vigtigt, at det er attraktivt at være underviser på ethvert niveau i samfundet.
Forslagsstillerne opregner en række punkter i bemærkningerne til forslaget, som de så mener skal gennemføres for at indfri de smukke mål.
Der er nogle af dem, vi kan acceptere; der er andre, vi er langt mindre begejstret for.
Vi er enige i, at den naturvidenskabelige tankegang har præget store dele af samfundets filosofi, og også, at den bør betragtes som led i vores almene dannelse, for at citere bemærkninger fra forslaget.
For os er det centralt, at naturvidenskab som alle andre faggrupper ikke kan ses isoleret, men som en del af en samfundsmæssig og historisk sammenhæng. Og så synes jeg for øvrigt også, det er interessant, at forslagsstillerne peger på det vigtige i det tværfaglige og en tværfaglig undervisning, sådan at det naturvidenskabeligt ikke virker som noget påklistret.
Jeg er enig i den betragtning og medvirker gerne til at drøfte, hvordan man kan udbrede det tværfaglige aspekt i uddannelsessystemet.
Det andet element, spørgsmålet om at være mere attraktiv, at det skal være mere attraktivt at være lærer i naturvidenskab, ja, det synes jeg også er fint.
Men jeg vil dog stærkt understrege, at jeg mener, det er vigtigt at tilføje »og i andre fag«.
Men det afgørende er også at sikre, at man generelt går imod forringelser og dårlige arbejdsforhold for undervisere som sådan.
Når forslagsstillerne så ønsker at få erhvervslivet inddraget, kan man gøre det på to niveauer.
Man kan argumentere godt for, at der er behov for, at der på et uddannelsesmæssigt område er et sådant samarbejde mellem arbejdsplads og uddannelsessted.
Men man kan også forestille sig, at bemærkningerne går ud på, at man så ville have, at der i højere grad skulle være tale om en eller anden grad af fælles styring.
Såfremt det sidste var tilfældet, ville vi klart melde fra og sige, at det er utrolig vigtigt, at uddannelserne har deres autonome styring og deres selvorganisering og selvdemokrati. Forslagsstillerne taler om et nyt center.
Ja, vi er meget betænkelige ved den idé.
Ikke fordi vi er bange for at bruge penge til offentlig ekspansion, og det glæder os altid, når borgerlige folk kommer og siger, at det er vigtigt at fastholde de tre hovedsektorer i den danske velfærdsstat: sundhed, uddannelse og socialvæsen.
Men vi er bekymrede for - jeg tror, det var den radikale ordfører, der også var inde på det - at man laver
sådan et hvidt snit ned over uddannelsessystemet og siger, at nu laver vi et nyt center igen med endnu nogle særlige kompetencer.
Altså opgaven består jo i at få den daglige rytme, socialiseringen af de unge mennesker, til at være af en sådan karakter, at man får mod på at lade naturvidenskabelig dannelse være en del af skolens hverdag.
Men som sagt, Enhedslisten kan tilsige sin positive støtte til intentionerne bag forslaget, og der er nogle af delelementerne, redskaberne, som vi er fuldt tilhængere af, andre, vi er skeptiske over for.
Og så må jeg sige, at spørgsmålet omkring et nyt center kan vi ikke umiddelbart tilslutte os.